|  |  |  |
| --- | --- | --- |
| cali |  |  |
| Το Θέατρο ως μέσο ανάπτυξης της οικολογικής συνείδησης στην κοινωνία του αύριο/Πανεπιστήμιο Δυτικής Αττικής/Ι. Θεοδούλου, Β. Πλάκα |  | Θεματική: Φροντίζω το ΠεριβάλλονΥποθεματική: Αειφόρος ανάπτυξη, Οικολογική συνείδηση, Παγκόσμια και τοπική κληρονομιάΑπευθύνεται σε μαθητές/μαθήτριες: Α΄ δημοτικού, Β΄ δημοτικού, Γ΄ δημοτικούΔιάρκεια στο τετράμηνο: 7 εργαστήρια/έως 21 ώρες (κυμαινόμενη διάρκεια) και προαιρετικά (κατ’ επιλογήν) 7 εργαστήρια επιπλέον/έως 18 ώρες |
|  |  |  |
| **Περιγραφή (50-100 λέξεις)**Το προτεινόμενο πρόγραμμα δίνει μια προσέγγιση της περιβαλλοντικής εκπαίδευσης μέσα από την συμβολή της θεατρικής αγωγής, ώστε οι μαθητές ως πολίτες του μέλλοντος να αποκτήσουν οικολογική συνείδηση. Η βασική ιδέα του προγράμματος στηρίζεται στην χρήση οποιουδήποτε λογοτεχνικού έργου με κοινή περιβαλλοντική θεματολογία. Η μελέτη του και η όλη διαδικασία της θεατρικής διαδρομής μπορεί να συνδυαστεί με βασικά μαθήματα του προγράμματος σπουδών κάθε τάξης. Οι μαθητές θα εξοικειωθούν και θα γνωρίσουν το περιβάλλον και τις αλληλεπιδράσεις του. Με τη θεατρική έκφραση θα αποκτήσουν σταδιακά φιλική σχέση με το περιβάλλον αλλά και με τον εαυτό τους στο συνεργατικό πλαίσιο της ομάδας.**Στοχευόμενες δεξιότητες:**Δεξιότητες Μάθησης: Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration),Δεξιότητες Ζωής: Ενσυναίσθηση και ευαισθησία, Κοινωνικές Δεξιότητες, Οργανωτική ικανότητα, Προγραμματισμός - Παραγωγικότητα, Υπευθυνότητα, ΜΙΤ: Δεξιότητες της τεχνολογίας και της επιστήμης: Προστασία από εξαρτητικές συμπεριφορές στις τεχνολογίες, Δεξιότητες του Νου: Επίλυση προβλημάτων, Κατασκευές, Μελέτη περιπτώσεων (case studies), Στρατηγική σκέψη.**Δραστηριότητες****1ο εργαστήριο: Αν ήμουν κάποιο ψάρι (2-3 διδακτικές ώρες)**Κάθε παιδί σκέφτεται ένα ψάρι. Χωρίζονται σε δύο ομάδες. Κάθε παιδί της ομάδας Α φαντάζεται πως είναι για λίγο το ζώο που είχε σκεφτεί και το υποδύεται. Στόχος είναι να μαντέψουν τα μέλη της ομάδας την ταυτότητα του ζώου. Στο επόμενο επίπεδο, τα παιδιά επιλέγουν ένα διαφορετικό ψάρι και ίσως με αντίθετα χαρακτηριστικά από το προηγούμενο και ακολουθούν την ίδια διαδικασία με πριν. Όλα τα παιδιά στέκονται σε κύκλο και παρουσιάζουν στην υπόλοιπη ομάδα ένα θετικό χαρακτηριστικό γνώρισμα π.χ. είναι χταπόδι και μπορώ να τρέχω γρήγορα γιατί έχω πολλά πόδια. Καθώς το παιχνίδι συνδυάζει φαντασία, αυτογνωσία και κατανόηση χαρακτηριστικών μπορούμε να συζητήσουμε με τα παιδιά πως αισθάνθηκαν όση ώρα υποδύονταν ένα ψάρι, αν ήταν εύκολο ή δύσκολο και αν τα χαρακτηριστικά του ψαριού του ταιριάζουν.**2ο εργαστήριο: Καρχαρίες εναντίον Τσιπουρών (2-3 διδακτικές ώρες)**Τα παιδιά χωρίζονται σε δύο αντίπαλες ομάδες και παρατάσσονται κατά μέτωπο. Πίσω από κάθε ομάδα και σε 5 μέτρα απόσταση χαράσσονται οι γραμμές « ασφαλείας». Ο εκπαιδευτής φωνάζει δυνατά μια από τις παρακάτω ενδεικτικές προτάσεις (ή όποιες άλλες επινοήσει). Αν η πρόταση είναι αληθής οι «καρχαρίες» κυνηγούν να πιάσουν τις «τσιπούρες». Όσες «τσιπούρες» περάσουν την γραμμή «ασφαλείας» που βρίσκεται πέντε μέτρα πίσω τους «σώζονται». Αν η πρόταση είναι ψευδής οι «τσιπούρες» κυνηγούν τους «καρχαρίες».**3ο εργαστήριο: Συνάντηση με ένα ψάρι (2-3 διδακτικές ώρες)**Τα παιδιά χωρίζονται σε ζευγάρια και ο ένας κλείνει τα μάτια, ενώ ο άλλος τον οδηγεί σ’ένα ψάρι. Χωρίς να δει αγκαλιάζει και ακουμπά το ψάρι. Γυρνούν από πλάγιο δρόμο γιατί υπάρχουν εμπόδια, π.χ. βράχοι, πεσμένα δέντρα, βάρκες. Το παιδί με τα κλειστά μάτια προσπαθεί να βρει ποιο ψάρι αγκάλιασε. Γίνεται συζήτηση για το πως αισθάνθηκε και ποιο ήταν το χαρακτηριστικό που τον έκανε να το ανακαλύψει.**4ο εργαστήριο: Το παιχνίδι του «φράχτη» (2-3 διδακτικές ώρες)**Ο «φράχτης» είναι η φυσική ισορροπία, το υγιές οικοσύστημα. Μπορεί να είναι η φυσική ροή του ποταμιού, το οικοσύστημα του ποταμού, μια παραποτάμια βλάστηση κ.λ.π. Έτσι τα παιδιά να αντιληφθούν την αναγκαιότητα της φυσικής ισορροπίας, τους κινδύνους που την απειλούν και τους τόπους προστασίας της. Θα πρέπει μια ομάδα παιδιών να κρατιούνται σε ευθεία γραμμή, ο ένας δίπλα στον άλλο. Απέναντι τους τους ένα άλλο παιδί να είναι ο «εισβολέας», ο οποίος έχει το ρόλο της απειλής της φυσικής καταστροφής της φυσικής ισορροπίας. Μπορεί να είναι άνθρωπος, κάποιο μεγάλο ψάρι, ένα κύμα, ένα έντονο καιρικό φαινόμενο. Ο «εισβολές» πρέπει να καταφέρει να διασπάσει το «φράχτη». Ακολουθεί συζήτηση με τα παιδιά :α) Τι συνέπειες είχαμε? β) Πως θα αποκατασταθεί η ισορροπία του οικοσυστήματος?**5ο εργαστήριο: Συνέντευξη με ένα ψάρι (3 διδακτικές ώρες)**Ο εκπαιδευτικός προτρέπει τους μαθητές σε ερωτήσεις του τύπου «πόσο χρονών είσαι;». Η εύρεση της ηλικίας του ψαριού με μαθηματικό τρόπο. Πόσο μεγάλο είσαι, πόσο βάρος έχεις, τι τρως; (Χρησιμοποιώντας όργανα μέτρησης, μεζούρα, μέτρο, ζυγαριά κ.λ.π.) Τι φαγητό σου αρέσει να τρως? (Διατροφικές συνήθειες).**6ο εργαστήριο: Γίνομαι συγγραφέας (3 διδακτικές ώρες)**Έμπνευση και δημιουργία ιστοριών. Οι μαθητές πλάθουν ιστορίες με γοργόνες, φανταστικά ψάρια, εξωτικά θαλάσσια είδη, κλπ. Συνιστάται ο εκπαιδευτικός να προτείνει να γράψουν 3 λέξεις που τους θυμίζουν τον βυθό και την θάλασσα και με βάση αυτές να ξεκινήσουν να γράφουν την ιστορία τους.**7ο εργαστήριο: Κολάζ με φυσικά υλικά (3 διδακτικές ώρες, συνδυασμός με εκπαιδευτική εκδρομή στο πεδίο)**Γίνεται συλλογή φυσικών υλικών (πέτρες, βότσαλα, ξύλα, κεραμικά, κλπ) και δημιουργείται μια μακέτες από εικόνες που έχουν στην αρχή περιγράψει, που έχουν οι μαθητές φανταστεί ή ακόμη και εικόνες-αναμνήσεις από την εκδρομή που προτείνεται πριν την υλοποίηση του εργαστηρίου στην τάξη.**Προσαρμογές για εμποδιζόμενους μαθητές**Ναι**Επέκταση**Το παρόν πρόγραμμα καταλήγει σε μια σχολική εκδήλωση. Οι μαθητές παρουσιάζουν το λογοτεχνικό έργο που έχει επιλέξει ο εκπαιδευτικός, το οποίο θίγει ένα περιβαλλοντικό ζήτημα. Μέσα από το εκπαιδευτικό ταξίδι που προτείνεται, το παρόν έργο καταλήγει σε μια θεατρική παράσταση. Η όλη διαδικασία αποδίδει στους μαθητές μια εξωτερίκευση της δημιουργικότητάς τους, εκφράζοντας την μέσα από τον ρόλο τους στην παράσταση, την συγγραφή κειμένων και κατασκευή σκηνικών και κουστουμιών. Το τελικό προϊόν, η θεατρική παράσταση, θα ενδυναμώσει την περιβαλλοντική ευαισθησία των μαθητών, αλλά θα δώσει ερεθίσματα ενεργούς συμμετοχής στο ακροατήριο (γονείς, τοπική κοινωνία) που θα την παρακολουθήσει. **Αξιολόγηση**

|  |
| --- |
|  Η αξιολόγηση του προγράμματος στηρίζεται στην επιτυχή παρουσίαση της παράστασης του επιλεγμένου, από τον εκπαιδευτικό, λογοτεχνικού έργου. Συνεπώς, ο εκπαιδευτικός καλείται κατά την διάρκεια του προγράμματος να διατηρεί ένα σχολικό ημερολόγιο, στο οποίο θα καταγράφει από την πρώτη μέρα έως την ολοκλήρωση του τις αντιδράσεις, την συμμετοχή και την εξέλιξη των μαθητών. Με τον τρόπο αυτό θα παρακολουθεί και θα προωθεί τους μαθητές του, προς την αυτό-βελτίωση. Στο τέλος θα παρουσιαστεί μια παράσταση στην οποία κάθε μαθητής που συμμετέχει έχει αποκτήσει ερεθίσματα Υπεύθυνης Περιβαλλοντικής Συμπεριφοράς, παράλληλα με την μάθηση των μαθημάτων του τυπικού εκπαιδευτικού προγράμματος σπουδών.  |

 |  | **Σύνδεση με το Π.Σ:**Γλώσσα, Μαθηματικά, Αισθητική Αγωγή, Ευέλικτη ζώνη**Εκτυπώσιμο Υλικό****Απαραίτητοι Σύνδεσμοι****Οπτικοακουστικό υλικό****Διαδραστικό υλικό****Υποστήριξη εκπαιδευτικού**Αναλυτικός οδηγός Εκπαιδευτικού Υλικού ΟδηγόςΑναλυτικός οδηγός Εκπαιδευτικού Υλικού Επιμόρφωση :Φυσική παρουσίαΟ φορέας μας μπορεί να υποστηρίξει με παρουσία εκπαιδευτή τις κάτωθι περιοχές:Ν. Αττικής, Θεσσαλονίκης Κοζάνης, Καστοριάς, Εύβοιας, Κυκλάδων, Λέσβου, Σκύρου |